CELEX: 32010D0455
Language: mt
Date: 2010-08-13 00:00:00
Title: 2010/455/UE: Deċiżjoni tal-Kummissjoni tat- 13 ta’ Awwissu 2010 li temenda d-Deċiżjonijiet 2008/934/KE u 2008/941/KE fir-rigward tad-data sa meta jistgħu jkomplu jseħħu l-awtorizzazzjonijiet u l-perijodu ta’ konċessjoni f’każi fejn in-notifikant ikun ressaq applikazzjoni skont il-proċedura mħaffa skont ir-Regolament (KE) Nru 33/2008 (notifikata bid-dokument numru C(2010) 5536)  Test b’relevanza għaż-ŻEE

17.8.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 216/19
            
         DEĊIŻJONI TAL-KUMMISSJONI
   tat-13 ta’ Awwissu 2010
   li temenda d-Deċiżjonijiet 2008/934/KE u 2008/941/KE fir-rigward tad-data sa meta jistgħu jkomplu jseħħu l-awtorizzazzjonijiet u l-perijodu ta’ konċessjoni f’każi fejn in-notifikant ikun ressaq applikazzjoni skont il-proċedura mħaffa skont ir-Regolament (KE) Nru 33/2008
   (notifikata bid-dokument numru C(2010) 5536)
   (Test b’relevanza għaż-ŻEE)
   (2010/455/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-protezzjoni tal-pjanti (1), u b’mod partikolari r-raba’ sottoparagrafu tal-Artikolu 8(2) tagħha,
   Billi:
   
               (1)
            
            
               Id-Deċiżjoni tal-Kummissjoni 2008/934/KE tal-5 ta’ Diċembru 2008 dwar in-noninklużjoni ta’ ċerti sustanzi attivi fl-Anness I tad-Direttiva tal-Kunsill 91/414/KEE u l-irtirar ta’ awtorizzazzjonijiet għal prodotti għall-ħarsien tal-pjanti li fihom dawn is-sustanzi (2) u d-Deċiżjoni tal-Kummissjoni 2008/941/KE tat-8 ta’ Diċembru 2008 dwar in-noninklużjoni ta’ ċerti sustanzi attivi fl-Anness I tad-Direttiva tal-Kunsill 91/414/KEE u l-irtirar ta’ awtorizzazzjonijiet għal prodotti għall-ħarsien tal-pjanti li fihom dawn is-sustanzi (3) jistabbilixxu l-listi tas-sustanzi attivi li għalihom in-notifikant irtira l-appoġġ għall-inklużjoni tas-sustanza attiva kkonċernata fl-Anness I tad-Direttiva 91/414/KEE konformi mal-Artikolu 11e tar-Regolament tal-Kummissjoni (KE) Nru 1490/2002 (4) u l-Artikolu 24e tar-Regolament tal-Kummissjoni (KE) Nru 2229/2004 (5).
            
         
               (2)
            
            
               Għall-biċċa l-kbira tas-sustanzi kkonċernati ġew imressqa l-applikazzjonijiet skont il-proċedura mħaffa stipulata fl-Artikoli 14 sa 19 tar-Regolament tal-Kummissjoni (KE) Nru 33/2008 tas-17 ta’ Jannar 2008 li jistipula regoli dettaljati għall-applikazzjoni tad-Direttiva tal-Kunsill 91/414/KEE fir-rigward ta’ proċedura regolari u aċċellerata għall-valutazzjoni ta’ sustanzi attivi li kienu jagħmlu parti mill-programm ta’ ħidma msemmi fl-Artikolu 8(2) ta’ dik id-Direttiva iżda li ma ġewx inklużi fl-Anness I tagħha (6).
            
         
               (3)
            
            
               Biex tkun tista’ titkompla l-eżaminazzjoni ta’ dawn is-sustanzi jeħtieġ li jiġi estiż il-perijodu li fih l-Istati Membri jistgħu jirtiraw l-awtorizzazzjonijiet u l-perijodu ta’ konċessjoni li jistgħu jagħtu għal dawn is-sustanzi.
            
         
               (4)
            
            
               Id-Deċiżjonijiet 2008/934/KE u 2008/941/KE għandhom għalhekk jiġu emendati kif inhu xieraq.
            
         
               (5)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   Emenda għad-Deċiżjoni 2008/934/KE
   Id-Deċiżjoni 2008/934/KE hija emendata kif ġej:
   
               (1)
            
            
               Fl-Artikolu 2, għandu jiddaħħal il-paragrafu li ġej:
               “Madankollu, l-aħħar data li fiha l-Istati Membri jistgħu jirtiraw dawn l-awtorizzazzjonijiet għandha tkun il-31 ta’ Diċembru 2011 f’każ li applikazzjoni jkun ġie mressaq skont il-proċedura mħaffa stipulata fl-Artikoli 14 sa 19 tar-Regolament (KE) Nru 33/2008.”
            
         
               (2)
            
            
               Fl-Artikolu 3, għandu jiddaħħal il-paragrafu li ġej:
               “B’danakollu, kull perijodu ta’ konċessjoni jiskadi l-iżjed tard fil-31 ta’ Diċembru 2012 fejn tkun tressqet applikazzjoni skont il-proċedura mħaffa stipulata fl-Artikoli 14 sa 19 tar-Regolament (KE) Nru 33/2008.”
            
         Artikolu 2
   Emenda għad-Deċiżjoni 2008/941/KE
   Id-Deċiżjoni 2008/941/KE hija emendata kif ġej:
   
               (1)
            
            
               Fl-Artikolu 2, għandu jiddaħħal il-paragrafu li ġej:
               “Madankollu, l-aħħar data li fiha l-Istati Membri jistgħu jirtiraw dawn l-awtorizzazzjonijiet għandha tkun il-31 ta’ Diċembru 2011 f’każ li applikazzjoni jkun ġie mressaq skont il-proċedura mħaffa stipulata fl-Artikoli 14 sa 19 tar-Regolament (KE) Nru 33/2008.”
            
         
               (2)
            
            
               Fl-Artikolu 3, għandu jiddaħħal il-paragrafu li ġej:
               “B’danakollu, kull perijodu ta’ konċessjoni jiskadi l-iżjed tard fil-31 ta’ Diċembru 2012 fejn tkun tressqet applikazzjoni skont il-proċedura mħaffa stipulata fl-Artikoli 14 sa 19 tar-Regolament (KE) Nru 33/2008.”
            
         Artikolu 3
   Destinatarji
   Din id-Deċiżjoni hija indirizzata lill-Istati Membri.
   
      Magħmul fi Brussell, it-13 ta’ Awwissu 2010.
      
         
            Għall-Kummissjoni
         
         John DALLI
         
            Membru tal-Kummissjoni
         
      
   
   
      (1)  ĠU L 230, 19.8.1991, p. 1.
   
      (2)  ĠU L 333, 11.12.2008, p. 11.
   
      (3)  ĠU L 335, 13.12.2008, p. 91.
   
      (4)  ĠU L 224, 21.8.2002, p. 23.
   
      (5)  ĠU L 379, 24.12.2004, p. 13.
   
      (6)  ĠU L 15, 18.1.2008, p. 5.